stanford-oval/wikipedia huggingface dataset:
Kalle Heikki Mannerkorpi

Kaarle (Kalle) Heikki Mannerkorpi (sukunimi aik. Mohell, 18. huhtikuuta 1885 Pielisjärvi – 11. lokakuuta 1966 Joensuu) oli suomalainen kirkkoherra ja kirjailija. Hän käytti myös nimimerkkiä Täti Cecilia.
Mannerkorven vanhemmat olivat kirvesmies, mylläri Johan (Janne) Fredrik Mohell ja Riitta Tiina Tuupanen. Hän pääsi ylioppilaaksi 1905  Joensuun klassillisesta lyseosta ja suoritti teologian erotutkinnon Helsingin yliopistossa 1911. Mannerkorpi vihittiin papiksi 1911.
Mannerkorpi oli Käkisalmen kirkkoherrana 1925–1926 ja Rautavaaran kirkkoherrana 1928–1955. Hän toimi myös pappina ja opettajana suomalaisten siirtolaisten parissa Yhdysvalloissa useaan otteeseen.
Mannerkorpi oli naimisissa vuodesta 1911 Taimi Maria Tapanisen kanssa. Heidän poikansa oli kirjailija ja kääntäjä Juha Mannerkorpi.
Teoksia

Oikean tien salaisuus : kirja naimattomille naisille ; kirjoittanut Täti Cecilia. Kustannusliike Tähti, Turku 1934, 2. painos T:mi Ostamo, Vaasa 1942, 4. painos 1943 (Kirja pdf-tiedostona Doria, Kansalliskirjasto)
Toimitustöitä

Lukukirja Amerikan suomalaisille lapsille 1 ; toimittanut Alma Haapanen, Lydia Kangas, K. H. Mannerkorpi ym. Suomi-Synoodin 25:nnen kirkolliskokouksen valitsema komitea. Suomalaisluterilainen kustannusliike, Hancock, Michigan 1915
Lukukirja Amerikan suomalaisille lapsille 2 ; toimittanut Alma Haapanen, Lydia Kangas, K. H. Mannerkorpi ym. Suomi-Synoodin 25:nnen kirkolliskokouksen valitsema komitea. Suomalaisluterilainen kustannusliike, Hancock, Michigan 1916
Kari Ahola

Kari Ahola (28. huhtikuuta 1953 Ruovesi – 24. syyskuuta 2015 Tampere) oli suomalainen elokuvaaja, joka työskenteli televisiokuvaajana Yleisradiossa etenkin ulkomaanreportaasien ja -dokumenttien parissa.
Ahola opiskeli 1970-luvulla Taideteollisessa korkeakoulussa ja Yleisradion ammattiopistossa. Hän työskenteli 1980-luvulla Pariisissa Erkki Toivasen ja Riitta Pihlajamäen kanssa, sitten Neuvostoliitossa ja Venäjällä monien Moskovan-kirjeenvaihtajien apuna. 1990-luvun alussa hän jäi freelanceriksi, mutta jatkoi työskentelyä Yleisradion tuotannoissa. Hän kuvasi myös muun muassa dokumentin purjelaiva Estellen matkasta Suomesta Angolaan, monia Lisa Hovinheimon kulttuuridokumentteja sekä Ville Haapasalon matkasarjan Venäjän halki 30 päivässä. Hänen harrastuksiinsa kuului metsänhoito, josta hän teki useita televisio-ohjelmia metsänhoitaja-viestintäyrittäjä Jyri Makkosen kanssa.
Aiheesta muualla

Kari Ahola Elonetissä.
Katz

Katz on muun muassa seuraavien henkilöiden sukunimi:
Alex Katz (s. 1927), yhdysvaltalainen poptaiteilija
Andreas Katz (s. 1988), saksalainen maastohiihtäjä
Bernard Katz (1911–2003), saksalais-yhdysvaltalainen biofyysikko, Nobelin lääketieteen palkinnon saaja
Daniel Katz (s. 1938), suomenjuutalainen kirjailija
Daryl Katz (s. 1961), kanadalainen liikemies
Elias Katz (1901–1947), suomalainen keskimatkojen juoksija ja olympiavoittaja
Haim Katz (s. 1947), israelilainen poliitikko
Herbert Katz (1926–2007), suomalainen jazzkitaristi
Kalle Katz (s. 2000), suomalainen jalkapalloilija
Leonard Katz (1938–2017), yhdysvaltalainen psykologi
Marija Katz (s. 1973), venäläinen laulaja
Phil Katz (1962–2000), yhdysvaltalainen tietotekniikan kehittäjä ja hakkeri
Ray Katz (s. 1964), muusikko Esa Nissin taiteilijanimi
William Katz (s. 1940), yhdysvaltalainen kirjailija
Kalle Halonen

Kalle Halonen (1899 - 1947).
Kalle Halonen (6. joulukuuta 1899 Lapinlahti – 13. helmikuuta 1947 Lapinlahti) oli suomalainen, lapinlahtelaiseen Halosen taiteilijasukuun kuulunut näyttelijä ja taidemaalari.
Kalle Halonen valmistui alun perin näyttelijäksi Kansallisteatterin oppilaskoulusta 1919 ja hän oli sitten näyttelijänä seuraavat kuusi vuotta eri teattereissa. Serkkunsa Pekka Halosen kehotuksesta Kalle Halonen päätti sitten vaihtaa alaa. Hän  kävi Suomen Taideyhdistyksen piirustuskoulun 1925–1926 ja ensimmäinen näyttely hänellä oli 1928 Helsingin Taidehallissa viiden taiteilijan yhteisnäyttelyssä.
Kalle Halonen asui Lapinlahdella mutta hän teki useita maalausmatkoja Keski- ja Pohjois-Suomeen erityisesti Korpilahdelle. Halonen teki myös opintomatkan Pariisiin. Halosen taulujen aiheina olivat luonnonmaisemat sekä maaseutuaiheet. Hän suunnitteli myös tekstiilejä sisarensa Anna Halosen kutomolle.
Jatkosodan aikana Kalle Halonen oli Rukajärven rintamalla ja siellä hän maalasi lukuisia luonnon- ja kylämaisemia. Halonen toimi lääkintämiehenä mutta saattoi maalata vapaa-aikanaan.
Halosen vanhemmat olivat maanviljelijä Jussi Halonen ja Annaliisa o.s. Puurunen. Kolmetoistalapsisen perheen nuorimpana syntyneen Kalle Halosen sisaruksia olivat kuvanveistäjä Eemil Halonen ja kuvanveistäjä Arttu Halonen sekä ryijy- ja mattokutomon Kouvolassa omistanut Anna Halonen.
Maalauksia

Luminen rinne, 1927
Koski, 1934
Kevätsula, 1937
Palkinnot

III palkinto dukaattikilpailussa 1926
I palkinto dukaattikilpailussa 1931
III palkinto valtion taidekilpailussa 1935
Forpost-R

Forpost-R (ven. Форпост-Р, suom, 'Etuvartio-V(enäjän)') on edelleenkehitetty, aseistettu versio  israelilaisesta, Israel Aerospace Industries (IAI) -yhtiön taktisesta IAI Searcher 2 -droonista miehittämättömästä ilma-aluksesta.
Forpost eli Venäjällä koottu IAI Searcher 2

Venäläisyhtiö Uralski Zavod Graždanskoi Aviatsii (UZGA; ven. Уральский завод гражданской авиации) kokosi droonia vuodesta 2011 alkujaan lisenssivalmistajana IAI:n Israelista toimitetuilla osilla. Droonin venäläisenä nimenä oli tuolloin Forpost. Eräs lähde uutisoi venäläisten israelilaisista osista kokoamien Forpost-droonien kappalehinnaksi 6 miljoonaa USD. Esimerkiksi Intian tekemässä 100 lennokin kaupassa IAI Searcher 2 -droonin kappalehinnaksi tuli 7,5 miljoonaa dollaria (ohjauslaitteineen).
Venäjällä koottiin yhtensä noin 30 Forpost-droonia maahantuodusta (israelilaisista) osista.
Suomen lähellä Forpost-lennokkeja on palveluskäyttöön ottanut ainakin Murmanskin alueen Severomorsk-1 -lentotukikohta, joka kuuluu Pohjoisen laivaston sotilaspiiriin. Tukikohdassa toimivan sotilasyksikön miehittämättömiä lennokkeja on käytetty sotatoimiin esimerkiksi Ukrainaa vastaan keväällä 2022.
Forpost-R

Lännen ja Venäjän välien kiristyttyä, Venäjään kohdistettiin saartotoimia, joihin Israelkin taipui vuonna 2016 eväten Venäjältä luvan taktisen israelilaisdroonin lisenssivalmistuksen jatkamiselle. Venäjä ei kuitenkaan lopettanut droonivalmistamusta, vaan jatkoi kehitystyötä osin venäläisperäisten tai muista maista hankkimiensa komponenttien avulla. Erääksi tavoitteeksi asetettiin aseistetun, hyökkäykseen sopivan lennokkimallin (UCAV, engl. Unmanned combat aerial vehicle) kehittäminen.
Vuonna 2019 kehitystyön tuloksena luotu muunnosversio Forpost-R esiteltiin Venäjän puolustusministeriölle. Testivaiheen jälkeen se hyväksyttiin tuotantoon 2020. Venäjä tilasi Janesin mukaan käyttöönsä 10 Forpost-R:ää, joiden toimitukset suunniteltiin tapahtuvan vuosina 2020-2023. Edellisen kanssa ristiriidassa saattaa olla varhaisempi Army-2021 -asemessujen yhteydessä julkaistu Interfaxin uutinen, jonka mukaan Venäjän puolustusministeriö olisi allekirjoittanut jo vuonna 2019 UZGA:n kanssa yhteensä 30 Forpost-R -lennokin toimitussopimuksen, minkä lisäksi vuonna 2020 olisi suunniteltu 54 droonin lisätilauksesta (18 kolmen droonin yksikköä).
Forpost-R:n lentoonlähtöpaino on enimmillään 500 kg, maksimilentokorkeus on 6 000 metriä, maksimilentoaika noin 18 tuntia ja suurin etäisyys on noin 400 km. Hyötykuorma enimmillään 120 kg. Lennokille on kehitetty tai kehitteitä useita laser- tai satelliittinavigaatiolla ohjattavia ohjuksia ja pommeja. Lisäksi Forpost-R -taistelulennokki voisi kuljettaa tavanomaisia pommeja.
Venäjän puolustusministeriön mukaan aseistettua Forpost-R lennokkia käytettiin ensimmäisen kerran sotilaallisesti maaliskuussa 2022 Ukrainassa. Väitteen mukaan kolmen kilometrin korkeudella lentäneestä lennokista laukaistulla Kornet-D -tyypin panssarintorjuntaohjauksella olisi tällöin tuhottu ukrainalainen raketinheitin.
Sotilastehtävissä alasammutut Forpost-lennokit

Tammikuuhun 2017 mennessä Ukraina oli ampunut alas viisi Forpost-droonia Itä-Ukrainan sodassa (2014-). Ainakin osa Venäjän drooneista rikkoi Minskin sopimusta kuvaamalla tulitaukolinjassa olleita ukrainalaisasemia. Myös Venäjän hyökkäyssodan aikana (2022-) Ukraina on pudottanut muutamia Forpost- tai Forpost-R -drooneja.
Aiheesta muualla

en:IAI Searcher (englanniksi)
How Ukraine counters use of drones by Russian hybrid forces (15.6.2017) (englanniksi) (euromaidanpress.com)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:IAI Searcher
Forpost, venäläisvalmisteinen aseistamaton taktinen drooni (lisenssiversio IAI:n Sercher 2:sta, kuva vuodelta 2011), edelsi aseistettua Forpost-R -droonimuunnosta.
Käännös suomeksi
Forza Motorsport

| Forza Motorsport |
| --- | --- |

Kehittäjä:  Turn 10 Studios
Julkaisija:  Microsoft Game Studios
Säveltäjä:  Junkie XL
Pelisarja:  Forza Motorsport
Pelimoottori:  Proprietary
Julkaistu:  NA 3. toukokuuta 2005JP 12. toukokuuta 2005EU 13. toukokuuta 2005
Lajityyppi:  ajopeli
Pelimuoto:  yksinpeli, moninpeli
Ikäluokitus:  ESRB: E  Virheellinen ESRB-arvo PEGI: 3
Alusta:  Xbox
Jakelumuoto:  DVD
Lisää peliartikkeleitaVideopelien teemasivulla
Infobox OK   : 
Forza Motorsport on Turn 10 Studiosin kehittämä ja Microsoft Game Studiosin julkaisema ajopeli, joka julkaistiin Xboxille toukokuussa 2005. Pelin jatko-osa Forza Motorsport 2 julkaistiin Xbox 360:lle.
Pelissä on 231 eri automallia monelta eri valmistajalta. Omaa autoa voi koristella maalauksella, tarroilla ja autenttisilla viritysosilla. Pelissä on myös monipuoliset säädöt, joilla autoa voi parantaa.
Autoluokat

Pelin autot on jaettu kuuteen eri autoluokkaan suorituskyvyn ominaisuuksien perusteella. Autoluokat saattavat rajoittua joissain kilpailuissa, mutta pelaajalla on kuitenkin mahdollisuus hankkia kaikki autot itselleen. Autoja voi myös ostaa toisilta pelaajilta Xbox Liven, linkitettyjen konsolien tai samassa Xbox-konsolissa olevien profiilien välillä.
Moodit

Career (ura) on Forza Motorsportin ydin. Uran alussa käytössä on muutama krediitti, joilla voi ostaa ja päivittää autoja. Osallistumalla kisoihin hankit lisää krediittejä. Kotialue valitaan, ja se määrittää autojen saatavuuden, hinnan ja harvinaisuuden uran aikana. Valittua aluetta ei voi vaihtaa.
Quick Match (nopea peli) on tietokonepelaajia vastaan käyty nopea peli, jossa ajetaan kilpaa valitsemallasi radalla.
Xbox live
Aiheesta muualla

Forza Motorsport Mobygamesissa (englanniksi)
Kertaluku (kokonaisluku)

Olkoon a ja m>1 keskenään jaottomia kokonaislukuja. Tällöin a:n kertaluku modulo m on pienin positiivinen kokonaisluku n, jolle an≡1 mod m. Tällainen luku on aina olemassa ja se on Eulerin lauseen perusteella korkeintaan φ(m). Kertalukua merkitään n=ordma. Jos a ja m ovat keskenään jaottomia, on an≡1 mod m jos ja vain jos ordma|n.
Kertakäyttömuovi

Kertakäyttömuoveilla (engl. single-use plastics, SUP, tai disposable plastics) tarkoitetaan kertakäyttöisiä muovituotteita, joiden käyttö on lyhytaikaista ja tuotetta ei sellaisenaan käytetä uudelleen samassa käyttötarkoituksessa. Muovituotteella tarkoitetaan tuotetta, joka on valmistettu muovista. Muovi on polymeerinen ja synteettinen materiaali eli sitä ei sellaisenaan esiinny luonnossa. Muovi voi sisältää polymeerin lisäksi lisäaineita, joilla parannetaan materiaalin työstö- ja käyttöominaisuuksia.
Sekä muovin että lyhytaikaisuuden määritelmät voidaan tulkita monella tavalla. YK:n käyttämän määritelmän mukaan kertakäyttöisiä muovituotteita ovat tuotteet, joita on tarkoitus käyttää vain kerran ennen kuin tuote heitetään pois tai kierrätetään. Tällaisia tuotteita ovat esimerkiksi muovipussit, ruokapakkaukset, pullot, pillit, kupit, astiat ja ruokailuvälineet.
EU:n määritelmän mukaan kertakäyttöistä tuotetta käytetään vain kerran tai lyhyen aikaa. EU:n kertakäyttödirektiivi pyrkii puuttumaan merten roskaantumiseen. Tämän vuoksi kertakäyttömuovin määritelmäkin kohdentuu yleisimpiin rannoilta löytyviin muovituotteisiin. Tällaisia muovituotteita ovat esimerkiksi take away -ruokien pakkaukset, juomamukit, kertakäyttöiset ruokailuvälineet ja -astiat, erilaiset muovia sisältävät vanutuotteet, muovitikut ja pillit, filtterisavukkeet sekä muovipullot. Muovisia elintarvikepakkauksia voidaan EU:n kertakäyttömuovidirektiivin määritelmän mukaan myös pitää kertakäyttöisinä muovituotteina, mikäli pakkaus sisältää tuore- tai valmisruokaa tai juomaa, joka ei edellytä lisävalmistamista. Tällaisia kertakäyttöisiä muovipakkauksia ovat esimerkiksi pikaruokapakkaukset tai ateria-, voileipä-, wrap- ja salaattirasiat, sekä elintarvikepakkaukset, joissa on tuore- tai valmisruokaa, joka ei edellytä lisävalmistamista, kuten hedelmiä, vihanneksia tai jälkiruokia.
Direktiivi määrittelee listan tuotteista, jotka ovat kerta­käyttö­muovi­tuotteita. Näiden käytön rajoitukset astuvat voimaan 2021. Kertakäyttömuovin kielto on leviämässä EU:n esimerkin kautta myös muualle maailmaan.
Keskushuippu

Tycho-kraatterissa on selvä keskushuippu.
Keskushuippu eli keskusvuori esiintyy törmäyskraattereissa, jotka ovat kooltaan suuria. Keskushuippu syntyy törmäyksen puristaman kallion ponnahtaessa takaisin ja yli alkuperäisen asemansa. 
Näin kalliota nousee syvältä kraatterin keskelle.
Esimerkiksi monet Kuun suuret kraatterit ovat keskushuipullisia. Näitä ovat esimerkiksi Tycho ja Eratosthenes.
Monista suuristakin kuun kraattereista keskushuippu puuttuu, koska se on peittynyt laavakerroksen alle. Kuun Maahan näkymättömällä puolella olevassa Tsiolkovski-kraatterissa keskushuippua ympäröi tumma laavakenttä. Keskushuipullisten kraattereiden sisäreunat ovat yleensä porrasmaisia. Keskushuipullisia kraattereita suuremmissa kraattereissa on keskusrengas tai joukko niitä. Ne syntyvät kallion aaltoillessa suuren törmäyksen jälkeen. Keskusrengas on suurella 312 km:n läpimittaisella Schrödinger-kraatterilla.
Kaatuneitten Omaisten Liitto

Liiton toimisto on Helsingin Itä-Pasilassa.
Kaatuneitten Omaisten Liitto (KOL) on suomalaisten sotaleskien vuonna 1945 perustama järjestö, johon myöhemmin liittyi myös kaatuneiden vanhempia.
Suomen taisteluissa toisessa maailmansodassa eli talvisodassa, jatkosodassa ja Lapin sodassa sekä suomalaisen SS-pataljoonan riveissä Saksan itärintamalla kaatui yhteensä noin 90 000 suomalaista, joilta jäi noin 30 000 sotaleskeä ja yli 50 000 sotaorpoa. Jo sotien aikana sotalesket olivat perustaneet omia yhdistyksiään, jotka toimivat silloisen Suomen Aseveljien Liiton (SAL) suojissa. Kun SAL jouduttiin lakkauttamaan jatkosodan päättäneen Moskovan välirauhansopimuksen perusteella, perustettiin vuonna 1945 Sotaleskien Huolto, joka yhdistyi seuraavana vuonna kahden muun yhdistyksen kanssa nimellä Sotaleskien ja Kaatuneitten Omaisten Huolto. Nykyinen nimi otettiin vuonna 1958.
KOL vastaa kaatuneiden muistopäivän valtakunnallisesta järjestämisestä vuosittain toukokuun kolmantena sunnuntaina.
2000-luvun alussa sotaorvot alkoivat perustaa omia yhdistyksiään, jotka liittyivät KOL:ään. Nykyään sotaorvot muodostavatkin jäsenistön pääosan, sillä sotaleskien keski-ikä on yli 90 vuotta. Liitto järjestää vuosittain valtakunnalliset hengelliset päivät. KOL:n lehti on vuonna 1945 perustettu Huoltoviesti.
Aiheesta muualla

Kaatuneiden Omaisten Liiton kotisivut
Jyrki Järvi

| Jyrki Järvi> Henkilötiedot |
| --- | --- |
Syntynyt: 7. helmikuuta 1966 (ikä 58) Helsinki
Jyrki Järvi (s. 7. helmikuuta 1966 Helsinki) on suomalainen kilpapurjehtija ja olympiavoittaja. Hän voitti yhdessä Thomas Johansonin kanssa Sydneyn kesäolympialaisissa 2000 kultaa purjehduksen 49er-luokassa. Järvi lopetti kilpailu-uransa kisojen jälkeen, mutta on purjehtinut Suomen 49er Grand Prix -sarjassa purjehduspareinaan mm. Maria Saarikallio, Ilmari Kuusi ja Jonas Warrer (DEN).
Olympialaisissa Järven seura oli Espoon Pursiseura. Hän on myös jäsen seuroissa Nyländska Jaktklubben, Helsingfors Segelklubb ja Suomalainen Pursiseura.
Saavutuksia

49er
olympiakultaa, Sydney (2000)
MM-pronssia (2000)
EM 16. (2000)
SM 1. (2000)
MM 27. (1999)
EM 20. (1999)
EM 6. (1998)
EM 20. (1997)
470 (jolla)
MM 5. (1990)
E-jolla
MM 10. (1987)
Aiheesta muualla

Ylen Elävä arkisto: Järvi ja Johanson purjehtivat olympiavoittoon
Keskuskartano

| Keskuskartano |
| --- | --- |

Osoite:  Keskusaukio – Rautatienpuistokatu
Sijainti:  Pori
Koordinaatit:  61.480938°N, 21.796383°E
Rakennustyyppi:  asuin- ja liikerakennus
Valmistumisvuosi:  1962
Suunnittelija:  Charles Hagan
Rakennuttaja:  Keskusaukion Kiinteistöt Oy
Kerrosluku:  11
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Keskuskartano on Porissa sijaitseva asuin- ja liikerakennus, joka on valmistunut vuonna 1962. Sen on suunnitellut arkkitehti Charles Hagan. Keskusaukion laidalla sijaitsevassa rakennuksessa on 162 asuntoa, ja se oli valmistuessaan Pohjoismaiden suurin vuokratalo.
Rakennuttaja oli insinööri Pentti Piisi, joka oli jo vuonna 1959 rakennuttanut Keskusaukion tuntumaan 12-kerroksisen Koivistonportin. Keskuskartanossa toimii muun muassa Hotelli Amado, joka aiemmin tunnettiin nimellä Hotelli Karhun Kruunu.
Talon ylimmässä kerroksessa oli suuri tulipalo 15. toukokuuta 2019. Se tuhosi rakennuksen koko ullakkokerroksen, ja kaikki noin 250 asukasta jouduttiin evakuoimaan.
Jyrki Kangas (metsätieteilijä)

Jyrki Kangas vierellään Dmitri Zudovin maalaama muotokuva 2016
Jyrki Juhani Kangas (s. 5. helmikuuta 1962 Harjavalta) on suomalainen metsäntutkija, maatalous- ja metsätieteiden tohtori, Itä-Suomen yliopiston emeritusprofessori.
Ura

Kangas valmistui metsänhoitajaksi vuonna 1986. Metsätieteiden tohtoriksi hän väitteli 1992 Joensuun yliopistosta. Kankaan työkokemus on monipuolinen: yksityismetsätalous, opetus, tutkimus,  metsäteollisuus ja valtion metsät (Metsähallitus).
Kankaan ensimmäinen vakituinen työpaikka oli johtajana Metsäntutkimuslaitoksen Kannuksen tutkimusasemalla, josta käsin hän toimi myöhemmin myös Metlan metsäsuunnittelun professorina. Ennen Metsähallitukseen tuloaan Kankaan vastuulla olivat UPM:n metsätalousjohtajana suuri osa Suomen yksityistä maaomaisuutta.
Kangas on tunnettu tuotteliaana tieteellisten julkaisujen kirjoittajana. IUFRO:n (International Union of Forest Research Organizations) on myöntänyt vuonna 2000 Kankaalle tieteellisistä saavutuksista Scientific Achievement Award - palkinnon, joka on myönnetty vain viidelle suomalaiselle vuodesta 1971 alkaen. Kangas on hoitanut lisäksi lukuisia metsäsektorin luottamustehtäviä Suomessa ja Euroopassa.
Kangas toimi Metsähallituksen toimitusjohtajana  eli pääjohtajana vuosina 2006–2014.
Vuoden 2014 alussa Kangas ilmoitti eroavansa tehtävästään vastalauseeksi. Hän vastusti Metsähallituksen metsäliiketoiminnan yhtiöittämistä.
Metsänhoitajaliitto valitsi Kankaan vuoden metsänhoitajaksi 2014.
Tammikuussa 2015 Kangas valittiin kutsumenettelyllä metsäbiotalouden professoriksi Itä-Suomen yliopistoon Joensuuhun. Syksyllä 2023 Kangas valittiin Euroopan Metsäinstituutin (EFI) hallituksen jäseneksi.
Yksityiselämä

Kangas on naimisissa. Hänellä on kaksi poikaa.
Sotilasarvoltaan Kangas on alikersantti. Hänelle myönnettiin 2014 Suomen Leijonan komentajamerkki.
Keskuskeittiötalo (Tampere)

Keskuskeittiötalo, Tampere Satakunnankatu 14.
Keskuskeittiötalo on Tampereella Satakunnankatu 14:ssa sijaitseva vuonna 1923 valmistunut nelikerroksinen punatiilinen lähinnä 1920-luvun klassisismia edustava asuinkerrostalo, jonka suunnitteli arkkitehti Bertel Strömmer avustajanaan arkkitehti Vilho Kolho. Talo oli valmistuessaan niin sanottu keskuskeittiötalo, jossa palkattu henkilökunta valmisti talon alakerran keittiössä ruoan niille talon asukkaille, jotka halusivat sitä tilata. Ruoka toimitettiin perille ruokahissillä ja käytetyt astiat palautettiin samalla tavalla keittiöön. Talo oli tiettävästi ainoa Tampereelle rakennettu tämäntyyppinen asuinkerrostalo.
Talossa on sen valmistuessa kolme asuinkerrosta, liiketilakerros, kellarikerros ja ullakkokerros. Asuinhuoneistoja oli 28 joissa yhteensä 72 huonetta. Talossa oli lisäksi ravintola ja klubihuoneisto kulmaterasseineen, kansanruokala ja kahvila sekä palvelijoiden huoneita. Talon keskuskeittiö sijaitsi pohjakerroksessa ja sieltä ruokatilaukset toimitettiin asukkaiden huoneistoihin hisseillä. Keskuskeittiön yhteydessä oli myös leipomo, pesutupa ja vaatteiden kuivaustila. Talossa oli jo sen valmistuessa keskuslämmitys, puhelin- ja sähköverkko sekä kylpyhuoneet ja lämmin vesi jokaisessa huoneistossa. Asukkaat saattoivat tilata ateriansa puhelimitse talon keskuskeittiöstä, lisäksi jokaisessa huomeistossa oli pieni keittiötila omaa satunnaista käyttöä varten.
Talossa oli 25. elokuuta 1937 tulipalo, jossa parikymmentä huonetta vaurioitui putkitöistä alkunsa saaneen tulen levittyä puisia ilmajohtokanavia pitkin.
Katákolo

| Katákolo Κατάκολο |
| --- | --- |
 Katákolon kylä.
 Katákolo
 Koordinaatit: 37°38′47″N, 21°19′00″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Elis
Kunta:  Pýrgos
Hallinto:  
 – Asutustyyppi:  kylä
 – Kallikrates-koodi:  3901011001
Väkiluku (2011):  509
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Katákolo (kreik. Κατάκολο; kath.kreik. Κατάκολον, Katákolon) on Kreikan kylä, joka sijaitsee Peloponnesoksen niemimaan länsirannikolla Kyparissíanlahden pohjoisrannalla. Se kuuluu hallinnollisesti Pýrgoksen kuntaan, Eliksen alueyksikköön ja Länsi-Kreikan alueeseen. Kylän väkiluku on 509 (vuonna 2011).
Katákolo sijaitsee noin 12 kilometriä länteen Pýrgoksen kaupungista, jonka satamana se toimii. Katákolo muodostaa myös laajemman kyläyhdyskunnan (Τοπική Κοινότητα Κατακόλου, Topikí Koinótita Katakólou), johon kuuluu varsinaisen Katákolon kylän lisäksi kylä Ágios Andréas. Koko yhdyskunnan väkiluku on 513.
Katákolo on suosittu turistikohde ja risteilysatama, jonka kautta vieraillaan erityisesti antiikin Olympian arkeologisella alueella. Ágios Andréaksen alue toimi myös antiikin aikana yhtenä Olympian satamista. Keskiajalla Ágios Andréaksessa sijaitsi Pontikókastron linna. Katákolossa toimii Antiikin kreikkalaisen tekniikan museo.
Panoraamakuva Katákolon satamasta.
Aiheesta muualla

Kuvia tai muita tiedostoja aiheesta Katákolo Wikimedia Commonsissa
Katynin muistomerkki (Jersey City)

| Katynin muistomerkki (Jersey City) |
| --- | --- |
Sijainti:  Jersey City, New Jersey, Yhdysvallat
Koordinaatit:  40°42′58″N, 74°01′59″W
Suunnittelija:  Andrzej Pitynski
Tyyppi:  patsas
Valmistusvuosi:  1991
Katynin muistomerkki (engl. Katyń Memorial) on Puolassa vuonna 1941 tapahtuneen Katynin joukkomurhan uhreille pystytetty muistomerkki Jersey Cityssä Yhdysvaltojen New Jerseyn osavaltiossa. Amerikanpuolalaisen Andrzej Pitynski suunnittelema patsas valmistui kesäkuussa 1991.
Aiheesta muualla

Kuvia tai muita tiedostoja aiheesta Katynin muistomerkki (Jersey City) Wikimedia Commonsissa
Katína Paxinoú

Katína Paxinoú elokuvan Kenelle kellot soivat trailerissa.
Katína Paxinoú (kreik. Κατίνα Παξινού), syntyjään Aikateríni Konstantopoúlou (Αικατερίνη Κωνσταντοπούλου) (17. joulukuuta 1900 Pireus – 22. helmikuuta 1973 Ateena) oli kreikkalainen elokuva- ja teatterinäyttelijä.
Paxinoú kouluttautui oopperalaulajaksi, mutta kiinnostui enemmän näyttelemisestä ja liittyi Kreikan kuninkaalliseen teatteriin 1929. Toisen maailmansodan syttyessä hän oli Lontoossa, josta hän muutti Yhdysvaltoihin.
Paxinoú esiintyi vuonna 1943 elokuvassa Kenelle kellot soivat ja sai tästä parhaan naissivuosan Oscarin ja Golden Globen.
Paxinoú oli naimisissa näyttelijä-ohjaaja Aléxis Minotíksen kanssa ja kuoli syöpään Ateenassa 1973.
Hänellä on tähti Hollywood Walk of Famella.
Aiheesta muualla

https://www.rottentomatoes.com/celebrity/katina_paxinou